
Parlamentul României

Camera Deputaţilor

Comisia pentru apărare, ordine                                                      Bucureşti, 23.08.2005                                                                                                           
publică şi siguranţă naţională                                                         P.L.X 281/2005                                                                                                                    
Nr.32/384/2005

RAPORT

asupra proiectului de Lege pentru ratificarea Acordului între România şi Uniunea Europeană privind procedurile de securitate pentru schimbul de informaţii clasificate, semnat la Bruxelles la 22 aprilie 2005
1. În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în procedură de urgenţă, cu proiectul de Lege pentru ratificarea Acordului între România şi Uniunea Europeană privind procedurile de securitate pentru schimbul de informaţii clasificate, semnat la Bruxelles la                     22 aprilie 2005, trimis cu adresa nr. P.L.X 281 din 30 iunie 2005 şi înregistrat sub nr.32/384 din 30 iunie 2005.

Consiliul Legislativ, cu nr. 674/8.06.2005, a avizat favorabil acest proiect de lege.
Proiectul de lege are ca obiect de reglementare ratificarea Acordului între România şi Uniunea Europeană privind procedurile de securitate pentru schimbul de informaţii clasificate. Acordul se aplică informaţiilor sau materialelor clasificate sub orice formă, furnizate sau schimbate între Părţi.
2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

3. La lucrări au fost prezenţi un număr de 18 deputaţi din totalul de 22         membri ai comisiei.
La dezbaterea proiectului de lege au participat în calitate de invitaţi, în conformitate cu prevederile art. 51 şi 52 din Regulamentul Camerei Deputaţilor, domnul Paul Naidin, director din cadrul ORNISS şi domnul Cicerone Cursaru, Director adjunct din cadrul Ministerului Afacerilor Externe.

4. Proiectul de lege, potrivit prevederilor art. 75 alineatele (1) şi (3) din Constituţia României şi a ale art. 86 din Regulamentul Camerei Deputaţilor, este de competenţa decizională a  Senatului.


În urma dezbaterii, în şedinţa din 23 august 2005, cu unanimitate de voturi pentru, comisia a hotărât să supună Plenului Camerei Deputaţilor adoptarea acestui proiect de lege în forma prezentată.

Preşedinte,

Mihai Stănişoară
Red.consultant. Roxana Rus

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru ratificarea Acordului între România şi Uniunea Europeană privind procedurile de securitate pentru schimbul de informaţii clasificate, semnat la Bruxelles la 22 aprilie 2005, trimis cu adresa nr. P.L.X 281 din 30 iunie 2005 şi înregistrat sub nr.32/384 din 30 iunie 2005.


În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară

